欧阳修
哭圣俞
昔逢诗老伊水头，青衫白马渡伊流。
汉声八节响石楼，坐中辞气凌清秋。
一饮百盏不言休，酒酣思逸语更遒。
河南丞相称贤侯，後车日载枚与邹。
我年最少力方优，明珠白璧相报投。
诗成希深拥鼻讴，师鲁卷舌藏戈矛。
三十年间如转眸，屈指十九归山丘，
凋零所余身百忧。晚登玉墀侍珠旒，
诗老齑盐太学愁。乖离会合谓无由，
此会天幸非人谋。颔须已白齿根浮，
子年加我貌则不。欢犹可强闲屡偷，
不觉岁月成淹留。文章落笔动九州，
釜甑过午无饙馏。良时易失不早收，
箧瓦砾遗琳璆。荐贤转石古所尤，
此事有职非吾羞。命也难知理莫求，
名声赫赫掩诸幽。翩然素旐归一舟，
送子有泪流如沟。